ลุ้น SET บวกต่อ คลายกังวล “เงินเฟ้อ” หลังเฟดขึ้นดอกเบี้ย 0.25%
แนวโน้ม SET บวกต่อ รับ “เฟด” ขึ้นดอกเบี้ย 0.25% ตามคาด ให้กรอบแนวรับไว้ที่ 1,670-1,675 จุด และแนวต้าน 1,695-1,700 จุด
แนวโน้ม SET บวกต่อ รับ “เฟด” ขึ้นดอกเบี้ย 0.25% ตามคาด ให้กรอบแนวรับไว้ที่ 1,670-1,675 จุด และแนวต้าน 1,695-1,700 จุด
2 ก.พ. 2566

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดปรับตัวขึ้นเป็นไปตามตลาดหุ้นอื่นในภูมิภาคเอเชีย ตอบรับนโยบายธนาคารกลางสหรัฐ (เฟด) ที่มีการปรับขึ้นอัตราดอกเบี้ย 0.25% เป็นไปตามที่ตลาดคาดการณ์ ขณะเดียวกันเฟดก็มองเงินเฟ้อเริ่มผ่อนคลายมากขึ้น ส่งผลให้สินทรัพย์เสี่ยงปรับตัวขึ้นกันถ้วนหน้า
อย่างไรก็ตามการปรับตัวขึ้นของ SET วันนี้น่าจะไม่เกิน 1,700 จุด เนื่องจากเมื่อวานนี้ราคาน้ำมันดิบปรับตัวร่วงลงราว 2 เหรียญสหรัฐต่อบาร์เรล คาดกดดันต่อหุ้นกลุ่มพลังงาน ให้กรอบแนวรับไว้ที่ 1,670-1,675 จุด และแนวต้าน 1,695-1,700 จุด
นอกจากนี้ นักลงทุนติดตามการประชุมธนาคารกลางยุโรป (ECB) และ ธนาคารกลางอังกฤษ (BoE) ซึ่งตลาดคาดจะขึ้นดอกเบี้ยที่ 0.5% รวมถึงจำนวนผู้ขอรับสวัสดิการการว่างงานของสหรัฐในคืนนี้